Chaussures Karhu pour femmes 2017 - Stylonomy.fr
Chaussures Karhu [?:default.filter]
Femmes Chaussures Karhu Trier par : Pertinence
Sneakers & Tennis basses 84€ Karhu - Duisende liter water aan Oudtshoorn geskenk | Netwerk24
Duisende liter water aan Oudtshoorn geskenk
Deur Jackie Kruger 30 Augustus 2018 06:41
Meer as 21 000 liter water is aan Oudtshoorn geskenk danksy die Dis-Chem-stigting en Dis-Chem-apteek.
Oudtshoorn se stadsraad het vroeër vandeesmaand die dorp tot rampgebied verklaar weens ’n waterkrisis.
Op 9 Augustus was die vlak van die Raubenheimerdam slegs 30,7%. Woensdag het die Oudtshoorn-munisipaliteit aangekondig strenger waterbeperkings is tans van krag in Oudtshoorn en ’n moratorium is geplaas op alle besproeiing van munisipale eiendom. Die waterkrisiskomitee, wat verlede week op ’n spesiale raadsvergadering gekies is, sou ook Woensdag vergader oor hoe om die waterkrisis vorentoe te hanteer. Die komitee bestaan uit raadslede en senior bestuurslede van die Oudtshoorn-munisipaliteit.
Op die oorhandiging van die water is van links Cobus Louw (Dis-Chem Mosselbaai), Denver Bosman (Dis-Chem George), Stanley Heyns (Dis-Chem: drywer, Kaapstad-verspreidingsdepot), Noluthando Mwati (Oudtshoorn se onderburgemeester), Murray-Wayne Konnie, (bestuurder van brand- en rampbestuur by die Oudtshoorn-munisipaliteit), Bob Stuurman (Dis-Chem George), Corrie Mei (Dis-Chem George), Regene Jacobs (Dis-Chem George) en Gert Jansen van Vuuren (Dis-Chem: beampte gemoeid met verliese in Kaapstad). Foto: Verskaf
Volgens die Oudtshoorn-munisipaliteit is 21 600 liter water verlede week by Oudtshoorn se brandweerstasie afgelaai.
Volgens Gert Jansen van Vuuren, ’n werknemer van Dis-Chem in Kaapstad, het ’n kliënt van Oudtshoorn af gebel om hulp te vra met water. Dis-Chem het toe besluit om die water aan Oudtshoorn te skenk.
Die water is verlede week oorhandig aan Murray-Wayne Konnie, bestuurder van brand- en rampbestuur by die Oudtshoorn-munisipaliteit.
“Ons is baie dankbaar teenoor Dis-Chem en die Dis-Chem-stigting wat hul hart vir Oudtshoorn oopgemaak het en wys dat hulle omgee,” het Konnie gesê.
Noluthando Mwati, Oudtshoorn se onderburgemeester, het Dis-Chem ook bedank vir sy hulp.
Op sy Facebook-blad vra die Oudtshoorn-munisipaliteit werklose en afgetrede gekwalifiseerde loodgieters om op die munisipale databasis te registreer vir sy veldtog “Oorlog teen lekkasies”. Die Oudtshoorn-munisipaliteit het vroeër gesê spesiale aandag sal gegee word aan die herstel van lekkasies in die groter Oudtshoorn tydens die waterkrisis.
Ingevolge die veldtog sal ’n aantal gekwalifiseerde loodgieters in elk van die 13 wyke aangestel word.
Dié loodgieters sal eerste uitgeroep word wanneer die publiek lekkasies aanmeld omdat die aanmeldings geprioritiseer moet word.
Mense wat registreer, sal na ’n inligtingsessie genooi word waarvan die datum later bekend gemaak sal word.
Aansoekvorms is beskikbaar by Jason Solomons, bestuurder van kapitaalprojekte by die Oudtshoorn-munisipaliteit, by jason@oudtmun.gov.za of skakel 044 203 3954.
Meer oor: Dis-Chem | Oudtshoorn | Droogte | Waterkrisis
Oudtshoorn: Natlei van tuine tot Maandag taboe
‘Vang Guptas in Dubai,’ vra EFF
Dit het niks met verkiesing te doen, sê ANC oor grondbesluit